**TEHNIČKA ŠKOLA**

 **ZADAR**

Nikole Tesle 9 C

Klasa: 602-02/23-11/2

Urbroj: 2198-1-74-4

Zadar, 24. siječnja 2023.

Na temelju Godišnjeg plana i programa rada Škole za školsku godinu 2022./2023., Školskog kurikuluma za školsku godinu 2022./2023., te članka 13. i članka 14. stavka 7. Pravilnika o izvođenju izleta, ekskurzija i drugih odgojno-obrazovnih aktivnosti izvan škole („Narodne novine“, br. 67/14., 81/15 i 53/21.), Povjerenstvo za provedbu javnog poziva i izbor najpovoljnije ponude za višednevnu terensku nastavu učenika drugih razreda razreda Tehničke škole školske godine 2022./2023. (u daljnjem tekstu: Povjerenstvo), na sastanku održanom **24. siječnja 2023., donosi**

**ODLUKU O OBJAVI**

**JAVNOG POZIVA**

za prikupljanje ponuda za organizaciju višednevne terenske nastave

za učenike drugih razreda Tehničke škole

**(Broj poziva: 2/2023.)**

Pozivaju se turističke agencije odnosno druge fizičke ili pravne osobe (u daljnjem tekstu: potencijalni davatelji usluge), koje za takve usluge ispunjavaju uvjete određene propisima koji uređuju pružanje usluga u turizmu ili posebnim propisima, da dostave svoje ponude prema uvjetima propisanim Pravilnikom o izvođenju izleta, ekskurzija i drugih odgojno-obrazovnih aktivnosti izvan škole („Narodne novine“, br. 67/14., 81/15 i 53/21.).

Ovaj javni poziv objavljuje se **26. siječnja 2023**. god. na Obrascu poziva za organizaciju višednevne izvanučioničke nastave, broj poziva: **2/2023.** (u daljnjem tekstu: Obrazac).

Potencijalni davatelj usluge je obavezan dostaviti ponudu do roka naznačenog u Obrascu, odnosno **do 7. veljače 2023.**  god., **u zatvorenoj omotnici s naznakom „Javni poziv – ne otvaraj" i brojem ponude** **2/2023.** na adresu: Tehnička škola, Nikole Tesle 9 C, 23000 Zadar.

Ponude pristigle nakon roka navedenog u Obrascu neće se razmatrati.

 Predsjednik Povjerenstva:

 Denis Mamić, prof.

Obrazac poziva broj: 2/2023. možete preuzeti **ovdje.**